Document ID: /roh_data/filtered/fineweb-2-filterrobots_roh.jsonl.gz/28670

La squadra da biatlon svizra vegn 9avla en la concurrenza da las naziuns a Hochfilzen. Las Svizras cun Irene Cadurisch, Selina ed Aita Gasparin e Lena Häcki han pers memia bler suenter la segunda curridra, Selina Gasparin che ha stuì chargiar suenter 6 giadas e ina runda da chasti. Grazia a la buna prestaziun dad Aita Gasparin e curridra finala Lena Häcki èsi la fin finala anc gartegià da vegnir en ils top 10.
Gudagnà la cursa ha la Norvegia avant la Frantscha e la Svezia.